《杂咏 其三》
宋代·赵蕃

妇有居冢亚，冢富亚则贫。贫知敬尊章，富不亲补纫。

尊章爱贫妇，富妇谗生斗。谗巧伪若真，两妇俱遭诟。

贫妇自修饬，富乃计之得。日复斗其间，众谓贫当出。

尊章赖深慈，不纳富妇词。贫妇亦勿疑，但瘽前所为。

才言有时辨，富妇何施面。贫妇贫无归，尊章愿终眷。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。